KRETINGOS LOPŠELIS-DARŽELIS „PASAKA“

**2021-2025 METŲ STRATEGINIS**

**PLANAS**

Kretinga

2021 m.

**Turinys**

[1. VEIKLOS KONTEKSTAS 3](#_Toc61270503)

[1.1. Stiprybės 4](#_Toc61270504)

[1.2. Silpnybės 5](#_Toc61270505)

[1.3. Galimybės 5](#_Toc61270506)

[1.4. Grėsmės 5](#_Toc61270507)

[2. PLANAVIMO STRUKTŪRA 6](#_Toc61270508)

[3. FINANSINIAI IŠTEKLIAI 6](#_Toc61270509)

[4. LOPŠELIO-DARŽELIO, VIZIJA, MISIJA, PRIORITETAI, STRATEGINIAI TIKSLAI 6](#_Toc61270510)

[5. STRATEGINIAI UŽDAVINIAI IR PRIEMONĖS 8](#_Toc61270511)

[6. LOPŠELIO-DARŽELIO LĖŠŲ POREIKIS PRIEMONĖMS ĮGYVENDINTI 15](#_Toc61270512)

[7. PLANO STEBĖSENOS SISTEMA 15](#_Toc61270513)

PRITARTA

Kretingos lopšelio-darželio „Pasaka“ tarybos 2021 m. vasario 2 d. protokolu Nr. V5-5

PRITARTA

Kretingos rajono savivaldybės administracijos direktoriaus

2021 m. vasario 22 d. įsakymu

 Nr. A1-179

PATVIRTINTA

Kretingos lopšelio-darželio „Pasaka“ direktoriaus 2021 m. vasario 22 d. įsakymu Nr. V1-14

**KRETINGOS LOPŠELIO-DARŽELIO „PASAKA“**

**2021-2025 METŲ**

**STRATEGINIS VEIKLOS PLANAS**

# 1. VEIKLOS KONTEKSTAS

Kretingos lopšelio-darželio ,,Pasaka“ 2021-2025 metų strateginis planas (toliau – Strateginis planas) parengtas atsižvelgiant į šalies švietimo strategiją, Lietuvos Respublikos Švietimo įstatymą, Kretingos rajono savivaldybės 2020-2022 metų strateginį veiklos planą, patvirtintą Kretingos rajono savivaldybės tarybos 2020 m. vasario 20 d. sprendimu Nr. T2-40, Lietuvos Respublikos Vyriausybės 2002 m. birželio 6 d. nutarimu Nr. 827 patvirtintą Strateginio planavimo metodiką, Kretingos lopšelio-darželio „Pasaka“ (toliau – Lopšelis-darželis) bendruomenės poreikius ir Lopšelio-darželio veiklą kontroliuojančių institucijų nurodymus.

 Įgyvendinant Strateginį planą, bus užtikrinama ikimokyklinio ir priešmokyklinio ugdymo programų įgyvendinimo kokybė, laiduojamas Lopšeliui-darželiui skiriamų valstybinių mokymo lėšų 4 ugdymo valandoms finansuoti, savivaldybės biudžeto ir įmokų už maitinimo paslaugas lėšų tikslingas panaudojimas. Strateginiame plane numatytos lėšos bus skiriamos darbuotojų darbo užmokesčiui ir kvalifikacijos tobulinimui, socialinio draudimo įmokoms, Lopšelio-darželio pastato išlaikymui ir komunalinėms paslaugoms (elektra, šildymas ir kt.), vaikų maitinimui, remonto darbams, prekėms ir paslaugoms. Būtent šie veiksniai ir lemia Lopšelio-darželio planuojamus pokyčius, reikalauja į ateitį nukreiptų planingų sprendimų.

Lopšelyje-darželyje ,,Pasaka" veikla vykdoma dviejuose pastatuose, veikia 10 ikimokyklinio ugdymo grupių. Įstaiga turi ikimokyklinio ugdymo skyrių „Eglutė“, kuriame taikoma M. Montessori ugdymo sistema. Tai vienintelė įstaiga Kretingoje, ugdanti vaikus šia linkme ir sudaranti galimybę tėvams pasirinkti savo vaikui alternatyvią ugdymo sistemą.

Įstaigoje į ugdymo procesą integruojamos emocinio intelekto ikimokyklinio ugdymo programa „Kimochis“ ir priešmokyklinio ugdymo programa „Zippio draugai“. Švietimo pagalbą Lopšelyje-darželyje organizuoja, koordinuoja ir vykdo vaiko gerovės komisija. Esant poreikiui ar iškilus problemai, bendradarbiaujama su Kretingos pedagoginės psichologinės pagalbos skyriaus specialistais.

Daug dėmesio skiriama sveikos vaiko gyvensenos stiprinimui, dalyvaujama respublikiniame „Sveikatiados“ projekte.

Siekiant paįvairinti ugdymo procesą naudojamos IKT. Kompiuterizuotos visos pedagogų ir specialistų darbo vietos, veikia bevielis internetas. Įdiegtas ir naudojamas elektroninis dienynas „Mūsų darželis“, dokumentai valdomi elektroninėje dokumentų valdymo informacinėje sistemoje. Mokytojų IT įgūdžiai patobulėjo dalyvaujant projektuose – eTwinning, Nordplus, kurie paskatino domėtis informacinių technologijų taikymu ugdymo procese, o įgytos žinios ir įgūdžiai mokytojams suteikia galimybę tarptautiniuose projektuose dalyvauti ir ateityje.

Įstaigoje kasmet vykdomas veiklos kokybės įsivertinimas. 2018-2020 metais analizuota

4-ta sritis – parama ir pagalba vaikui, šeimai. Nustatytas 3 lygis. Nustatyta, kad lopšelyje-darželyje tenkinami vaikų poreikiai (saugumo, emociniai, fiziniai, socialiniai). Pedagogai, lopšelio-darželio vadovai į naujus vaikų poreikius reaguoja laiku ir tinkamai. Tobulintina veiklos sritis: psichologinė ir socialinė pagalba. Taip pat nustatyta, kad įstaigoje yra teikiamos kvalifikuotų ir kompetentingų švietimo specialistų paslaugos, kurios tik iš dalies patenkina norinčiųjų poreikius. Pastebėjimas – lopšelyje-darželyje turėtų būti įsteigta socialinio pedagogo pareigybė.

Bendradarbiaujama su socialiniais partneriais: Kretingos rajono savivaldybės visuomenės sveikatos biuru, Kretingos meno mokykla, Kretingos Simono Daukanto progimnazija, M. Valančiaus viešąja biblioteka, Kretingos muziejumi, Kretingos dienos veiklos centru. Organizuojamos koncertinės programos, edukacinės veiklos.

2020 m. lapkričio 11 d. įstaiga buvo akredituota kaip jaunimo savanorius priimanti organizacija.

2020 m. pradedamas vykdyti iš Europos sąjungos struktūrinių fondų lėšų bendrai finansuojamas projektas Nr.09.2.1-ESFA-K-728-02-0073 „LEAN modelio diegimas Kretingos rajono ikimokyklinėse įstaigose“, kurio tikslas – ženkliai pagerinti pamatuojamus ugdytinių pasiekimus, nuolat taikant LEAN vadybos metodus.

 Įgyvendinant 2014-2020 m. strateginio veiklos plano pirmą tikslą „Tobulinti ugdymo(si) kokybę, užtikrinant ugdymo turinio kaitą, atitinkančią šiuolaikinius tikslus“ ir išsikėlus keturis uždavinius įgyvendinta: parengtos programos atitinkančios vaikų poreikius, sudarytos sąlygos vaikų individualiai meninei saviraiškai, savivertei, kūrybiškumui ugdyti. Vykdomas sveikos gyvensenos ugdymas, visiems darbuotojams sudarytos sąlygos kelti kvalifikaciją. Tėvai aktyviau dalyvauja įvairiapusėje bendruomenės veikloje. Iš dalies įgyvendinta: pedagogų domėjimasis naujovėmis, inovacijų taikymas darbe. Trūko priemonių, finansavimo. Šį tikslą įgyvendinti bus siekiama 2021-2025 metais.

Antras strateginis tikslas – „Planuoti ir įgyvendinti materialinių ir finansinių išteklių paiešką, siekiant užtikrinti saugią, sveiką ir jaukią vaikų ugdymo(-si) aplinkąir sėkmingą numatytos strategijos realizavimą“ – išsikėlus vieną uždavinį įgyvendintas iš dalies: atnaujintas interneto ryšys, atliktas I aukšto grupių remontas, tačiau trūko lėšų miegamųjų remontui, atliktas vienos laiptinės remontas, priešmokyklinės grupės lubų atnaujinimas. Neatlikta pastatų renovacija, salės ir salės pagalbinės patalpos remontas, neįrengtas lauko apšvietimas, reikalingas lauko aikštelių remontas. Šį tikslą įgyvendinti bus siekiama 2021-2025 metais.

Įstaigos strateginis planas bus pildomas ir taisomas, kadangi tai tik esminės Lopšelio-darželio raidos gairės. Šiam planui įgyvendinti bus rengiami Lopšelio-darželio metiniai veiklos planai, programos. Siekiant įgyvendinti Strateginį planą, bus telkiamos ugdytinių tėvų, pedagogų bei kitų išorinių ryšių pajėgos.

Kretingos lopšelio-darželio „Pasaka“ strateginį planą rengė darbo grupė, sudaryta Kretingos lopšelio-darželio „Pasaka“ direktoriaus 2020 m. gruodžio 16 d. įsakymu Nr. V1-62 „Dėl darbo grupės sudarymo strateginiam planui parengti“.

Išskiriamos pagrindinės SSGG analizės išvados:

# 1.1. Stiprybės

* Dirba kompetentingi, kvalifikuoti ir nuolat tobulėjantys pedagogai, vadovai, švietimo pagalbos specialistai.
* Sudarytos galimybės kelti kvalifikaciją.
* Dalyje grupių taikoma M. Montessori ugdymo sistema, kuri tenkina vaiko ir jo tėvų poreikius ir lūkesčius.
* Didelis dėmesys skiriamas vaikų ugdymui bei jų saviraiškai.
* Kalbos ir kalbėjimo sutrikimų turintiems vaikams teikiama kvalifikuota logopedo pagalba.
* Informacija apie vaikų ugdymąsi ir pasiekimus perduodama įvairiomis, tėvams priimtomis formomis.
* Dalyvaujama įvairiuose projektuose.
* Aktyviai bendradarbiaujama su socialiniais partneriais.
* Lopšelio-darželio skyrius „Eglutė“ yra geroje strateginėje vietoje, kur gyvena daug jaunų šeimų, plečiasi gyvenvietė. Lopšelio-darželio pagrindinis pastatas „Pasaka“ yra šalia M. Daujoto progimnazijos ir lopšelio-darželio ugdytiniai papildo šios mokyklos kontingentą. Taip pat įstaiga yra netoli miesto centro, parko, miesto stadiono. Todėl ugdymo procesas tampa įvairesnis.

# 1.2. Silpnybės

* Daugėja vaikų su specialiais poreikiais. Specialūs vaiko poreikiai tenkinami iš dalies.
* Žemas mokytojų padėjėjų profesinis pasirengimas darbui su specialiųjų poreikių vaikais.
* Pagalbos mokiniui specialistų trūkumas.
* Nėra išnaudojamos informacinių komunikacinių technologijų teikiamos galimybės, ir jų (IKT) gausa nėra didelė.
* Nėra sporto salės, todėl nepilnai tenkinamas ugdytinių fizinis aktyvumas.
* Nepakankamas edukacinių aplinkų aprūpinimas šiuolaikinėmis moderniomis ugdymo priemonėmis neužtikrina galimybių tyrinėti, eksperimentuoti, pratęsti ugdomąjį procesą lauke. Ugdomoji aplinka kiemo teritorijoje~~,~~ neatitinka vaikų poreikių ir saugumo
* Kasdienės ugdymosi veiklos planavimas ir veiklos organizavimas stokoja inovatyvių, aktyvaus ir patirtinio ugdymo metodų ir priemonių taikymo.

# 1.3. Galimybės

* Didinti bendradarbiavimą su tėvais.
* Praturtinti lauko erdves bei kūrybiškai išnaudoti pavėsinių plotus, įrengiant žaidimams skirtus įrenginius.
* Populiarinti ir stiprinti M. Montessori ugdymo sistemą, taikant jos metodus įstaigoje.
* Gerinti ugdymosi turinio, taip pat ir vaikų, turinčių specialiųjų ugdymosi poreikių, planavimo, organizavimo kokybę, vadovaujantis šiuolaikinio ikimokyklinio ugdymo turinio samprata, tobulinant ikimokyklinio ir priešmokyklinio ugdymo pedagogų kompetencijas, vykdant nuolatinę ir sistemingą refleksiją bei stebėseną.
* Įtraukti jaunimo savanorius – įstaiga akredituota kaip jaunimo savanorius priimanti organizacija.
* Organizuoti ikimokyklinį ir priešmokyklinį ugdymą nuotoliniu būdu.
* Stiprinti įstaigos įvaizdį ir prestižą kryptingai plėtojant ryšius su socialiniais partneriais, efektyvinant informacijos sklaidą.
* Pritraukti projektines lėšas edukacinių aplinkų kūrimui ir atnaujinimui įstaigos vidaus ir lauko aplinkoje.
* Aktyvinti 1,2 proc. GPM, paramos ir labdaros lėšų pritraukimą.

# 1.4. Grėsmės

* Savivaldybės lėšos, neužtikrinančios visapusiško įstaigos ugdymosi aplinkos atnaujinimo, nesudaro galimybių lopšelio-darželio turtui prižiūrėti.
* Pedagogų trūkumas.
* Elgesio sutrikimų turinčių vaikų skaičiaus augimas.
* Nuolatinė švietimo politikos ir teisės aktų kaita.
* Vaikų mažėjimas rajone.

# 2. PLANAVIMO STRUKTŪRA

Lopšelio-darželio planavimo struktūrą sudaro:

* Strateginis planas;
* Metinis veiklos planas;
* Priešmokyklinio ugdymo ilgalaikis veiklos planas;
* Ikimokyklinio ugdymo ilgalaikis veiklos planas;
* Metodinės veiklos planas;
* Mėnesiniai veiklos planai;
* Vaiko gerovės komisijos planas;
* Lopšelio-darželio tarybos veiklos planas;
* Lopšelio-darželio biudžeto planas;
* Lopšelio-darželio dokumentacijos planas.

Planams, įvairioms programoms parengti direktoriaus įsakymu sudaromos darbo grupės. Planai ir programos derinami, siekiama dermės tarp įvairių planų tikslų ir uždavinių.

# 3. FINANSINIAI IŠTEKLIAI

Pagrindiniai Lopšelio-darželio lėšų šaltiniai: valstybės biudžeto mokymo lėšos, savivaldybės biudžeto asignavimai, tėvų mokesčio lėšos už vaiko išlaikymą lopšelyje-darželyje, 1,2 proc. GPM paramos lėšos.

 Planuotų mokymo lėšų nepakako mokytojų atlyginimams ir socialinio draudimo įmokoms. Kad būtų įgyvendintas 2018-2020 metų ugdymo planas, trūko nuo 7000 Eur. iki 15000 Eur. Trūkstamas lėšas dengė Kretingos rajono savivaldybė. Mokymo priemonėms įsigyti lėšų pakako. Mokytojų kvalifikacijai kelti lėšų pakako, jiems buvo sudarytos galimybės kvalifikacijai kelti.

Planuotų savivaldybės biudžeto lėšų nepakanka. Jų trūkumas susidaro dėl darbo užmokesčio didėjimo.

Lopšelis-darželis sukauptas spec. lėšas už teikiamas paslaugas naudoja savo nuožiūra – ugdymo procesui ir darbo kokybei gerinti.

 Analizuojant lėšų šaltinius galime matyti, jog Kretingos lopšeliui-darželiui „Pasaka“ buvo skirta:

2018 m. mokymo lėšų 114372 Eur., savivaldybės biudžeto lėšų 170690 Eur;

2019 m. mokymo lėšų 137517 Eur., savivaldybės biudžeto lėšų 207100 Eur;

2020 m. mokymo lėšų 187066 Eur., savivaldybės biudžeto lėšų 266446 Eur;

# 4. LOPŠELIO-DARŽELIO, VIZIJA, MISIJA, PRIORITETAI, STRATEGINIAI **TIKSLAI**

**Vizija
Saugi, atvira naujovėms, bendradarbiaujanti ikimokyklinio ugdymo įstaiga**

**Misija**

**Kūrybingas, pilietiškas, fiziškai aktyvus ir savo gebėjimais pasitikintis vaikas**

**Prioritetai**

Kokybiško ugdymo ir vaiko gerovės kėlimas.

Darbuotojų profesionalumo, partnerystės ir lyderystės stiprinimas.

Saugios, sveikos ir pažangios aplinkos kūrimas.

**1 Tikslas**: Užtikrinti kokybišką ugdymo proceso organizavimą.

**Tikslo aprašymas**

Siekiant šio tikslo, ypatingas dėmesys bus skiriamas kokybiško ugdymo užtikrinimui, veiksmingos savalaikės švietimo pagalbos teikimui, plėtojamos projektinės veiklos, įgyvendinamos aktualios ugdymosi programos. Bendruomenės nariams bus sudarytos sąlygos kelti kvalifikaciją ir tobulinti kompetencijas, gauti savalaikę konsultacinę pagalbą, integruoti gerąją patirtį, naujas idėjas į kasdienę veiklą. Siekiant gerinti veiklos kokybę, bus įgyvendinamas ES struktūrinių fondų lėšomis finansuojamas projektas „LEAN modelio diegimas Kretingos rajono ikimokyklinėse įstaigose“.

**2 Tikslas:** Užtikrinti sveiką, saugią ir šiuolaikinius ugdymo(si) reikalavimus atitinkančią aplinką.

**Tikslo aprašymas**

Lopšelyje-darželyje kuriama sveika, saugi, estetiška ugdymosi ir darbo aplinka, atitinkanti šiuolaikinius ugdymosi reikalavimus, šią sritį reglamentuojančius teisės aktus bei bendruomenės narių poreikius. Tiek darbuotojai, tiek ugdytiniai bei jų tėvai bus skatinami tapti aktyviais aplinkos, ugdymosi proceso kūrėjais, dalyviais ir vertintojais. Bus siekiama racionaliai panaudoti turimas ir papildomai gaunamas lėšas, veiksmingai ir kolegialiai dirbant su savivaldos institucijomis. Siekiant šio tikslo, bus įrengtos įstaigos vidaus ir lauko mobilios, estetiškos, atitinkančios vaikų amžių ir ugdymosi poreikius edukacinės aplinkos, dalinai atnaujintos lauko aikštelės bei jų žaidimų įranga, atliktas įstaigos patalpų remontas.

#

# **5. STRATEGINIAI UŽDAVINIAI IR PRIEMONĖS**

|  |
| --- |
| 1 tikslas:Užtikrinti kokybišką ugdymo proceso organizavimą. |
| Uždaviniai | Esamas rodiklis | Planuojamas rezultatas | Finansinių išteklių poreikis(Eur.) | Planuojamas įgyvendinimo laikas |
| 1.1. Vykdant ikimokyklinį ir priešmokyklinį ugdymą pagerinti ugdytinių rezultatus | Ugdymas organizuojamas pagal ikimokyklinę, priešmokyklinę programas. Retas kompetencijų vertinimas, nesisteminis reagavimas į pasiekimų trūkumus. | Vykdant ikimokyklinio, priešmokyklinio ugdymo programas bus taikoma LEAN vadybos metodologija, kuri padės pagerinti pamatuojamus ugdytinių rezultatus. | Intelektualiniai resursai, ESFA projekto lėšos 23100 Eur., mokymo lėšos 13000 Eur., savivaldybės biudžeto lėšos 2500 Eur. | Iki 2021-10-08 projekto įgyvendinimo laikas, vėliau tęsiama savarankiškai |
| 1.2.Taikyti inovatyvius ugdymo metodus siekiant ugdytinių ugdymosi pažangos ir pasiekimų | Nenuosekliai taikomi pažangūs, šiuolaikiniai ugdymo metodai, nepakankamai dėmesio skiriama ekologijos programoms | Siekiant ugdymo kokybės gerinimo, į ugdymo turinį lanksčiai, kūrybingai ir veiksmingai integruojamos STEAM ugdymo metodikos ir technologijos bent trijose ikimokyklinio amžiaus vaikų grupėse, įgyvendinama bent viena ekologinio švietimo programa įstaigoje. | Intelektualiniai resursai, mokymo lėšos 14000 Eur. | 2021-2025 m. |

**PRIEMONIŲ APRAŠYMAS:**

|  |  |  |  |  |
| --- | --- | --- | --- | --- |
| Priemonė | Pasiekimo indikatorius | Pasiekimo laikas | Lėšų poreikis(Eur.) | Finansavimo šaltiniai |
| Savivaldybės biudžeto lėšos | Mokymo lėšos(Eur.)  | ES fondai,projektų lėšos (Eur.) | 1,2 proc. GPM paramos lėšos |
| 1.1. uždavinys:Vykdant ikimokyklinį ir priešmokyklinį ugdymą pagerinti ugdytinių rezultatus. |
| 1.1.1. Ikimokyklinio ugdymo, užtikrinant kiekvieno vaiko pažangą, teikimas | Atnaujinta programa ir vertinimo sistema | 2021-2023 | Intelektualiniai resursai, projekto lėšos  | ~~-~~ | - | ESFA projekto lėšos23100 Eur. | - |
| 1.1.2. Priešmokyklinio ugdymo, užtikrinant kiekvieno vaiko brandą ruošiant juos mokyklai, teikimas | Parengta programa ir vertinimo sistema | 2021-2023 | Intelektualiniai resursai, projekto lėšos | - | - | ESFAprojekto lėšos23100 Eur. | - |
| 1.1.3 Sveikos gyvensenos įgūdžių formavimas | Dalyvaujama respublikiniuose projektuose „Sveikatiada“, „Futboliukas“, „Mažųjų žaidynės“ ir kt. Integruojamos sveikos gyvensenos veiklos, projektai į ugdymo procesą.Ugdytinių tėvų, vietos bendruomenės įtraukimas į organizuojamas veiklas. | 2021-2025 | Intelektualiniai resursai, mokymo lėšos | - | 2300 | - | - |
| 1.1.4. Darbuotojų kvalifikacijos tobulinimas ir atestacijos vykdymas | Sudarytos galimybės Lopšelio-darželio darbuotojams (vidutiniškai 5 dienas per metus) tobulinti kvalifikaciją. Vadovaujantis švietimo skyriaus vedėjo patvirtinta atestacijos programa, 2 pedagogams atestuotis per trejus metus,  | 2021-2025 | Intelektualiniai resursai, mokymo lėšos, savivaldybės biudžeto lėšos | 2500 | 5000 | - | - |
| 1.1.5. Vaiko pažinimo, saviraiškos, kūrybiškumo poreikių tenkinimas, emocinio intelekto ugdymas | Sudarytos sąlygos vaikų užimtumui, veiklų įvairovei, gebėjimų, interesų, saviraiškos poreikių tenkinimui pagal Lopšelyje-darželyje įgyvendinamas programas, kitas Lopšelio-darželio, šalies ar tarptautinių projektų, pažintinių-edukacinių ir kultūrinių-saviraiškos renginių programas. Vykdomos socializacijos, prevencinė smurto ir patyčių programa ,,Zipio draugai“, socialinio ir emocinio ugdymo programa „Kimochis“. Vykdomas šeimos ir įstaigos bendravimas ir bendradarbiavimas, tarpinstitucinis bendradarbiavimas. | 2021-2025 | Intelektualiniai resursai ir mokymo lėšos | - | 2700 | - | - |
| 1.1.6. Švietimo pagalbos vaikui teikimas | Teikiama kokybiška specialioji (logopedo) pagalba visiems Lopšelio-darželio ugdytiniams, turintiems kalbos ir kalbėjimo bei komunikacijos sutrikimų. Teikiama specialiojo pedagogo ir pagal poreikį psichologo pagalba vaikams turintiems raidos vystymosi, elgesio ir emocijų sutrikimų. Vykdomas tėvų konsultavimas dėl vaikųraidos sutrikimo įveikimo | 2021-2025 | Intelektualiniai resursai, mokymo lėšos  | - | 3000 | - | - |
| **1.2. uždavinys:Taikyti inovatyvius ugdymo metodus, siekiant ugdytinių ugdymosi pažangos ir pasiekimų.** |
| 1.2.1. STEAM bei ekologinės programos integravimas į ugdymo planą įgyvendinimas | Integruoti STEAM ugdymą bent trijose ikimokyklinio amžiaus vaikų grupėse. Integruoti bent vieną ekologinę programą įstaigoje. | 2021-2025 m.m. | Intelektualiniai resursai ir mokymo lėšos  | - | 5000 | - | - |
| 1.2.2. Edukacinių erdvių įrengimas | Įrengtos erdvės interaktyviam vaikų ugdymui, nupirktos tam skirtos priemonės. | 2021-2025 m. | Intelektualiniai resursai, mokymo lėšos, 1,2 proc. GPM | - | 9000 | - | - |

|  |
| --- |
| 2 tikslas:**Užtikrinti sveiką, saugią ir šiuolaikinius ugdymo(si) reikalavimus atitinkančią aplinką.** |
| Uždaviniai | Esamas rodiklis | Planuojamas rezultatas | Finansinių išteklių poreikis(Eur.) | Planuojamas įgyvendinimo laikas |
| 2.1Gerinti Lopšelio-darželio ugdymo sąlygas ir aplinką | Nepatenkinama abiejų pastatų fizinė būklė.  | Parengti Lopšelio-darželio „Pasaka“ skyriaus „Eglutė“ pastatų ir aplinkos kapitalinio remonto projektus bei juos finansuoti 2021-2023 metais, 2023 metais numatoma parengti Kretingos lopšelio-darželio „Pasaka“ pastato ir aplinkos modernizavimo projektą bei pačius darbus finansuoti vėlesniais metais. Projektai parengti Kretingos rajono savivaldybėje.  | Savivaldybės biudžeto lėšos | Skyrius „Eglutė“ 2021 – 2023 m.Lopšelis-darželis „Pasaka“ iki 2023 m. |
| Trūksta lauko įrenginių žaidimų aikštelėse. Nėra saugios žaidimų aikštelių teritorijos. | Pastatyti trūkstami įrenginiai žaidimų aikštelėse. Įrengtos minkštos dangos po lauko įrenginiais. | Savivaldybės biudžeto lėšospagal parengtą sąmatą 5270 Eur., 1,2 proc. GPM paramos lėšos 3000 Eur. | 2021-2025 m. |
| Trūksta šiuolaikinius ugdymo(si) reikalavimus atliepiančių informacinės komunikacijos priemonių. | Įrengtos erdvės interaktyviam vaikų ugdymui, nupirktos tam skirtos priemonės. | Mokymo lėšos5000 Eur. | 2021-2025 m. |

**PRIEMONIŲ APRAŠYMAS:**

|  |  |  |  |  |
| --- | --- | --- | --- | --- |
| Priemonė | Pasiekimo indikatorius | Pasiekimo laikas | Lėšų poreikis(Eur.) | Finansavimo šaltiniai |
|  Savivaldybės biudžeto lėšos | Mokymo lėšos | ES fondai,projektų lėšos  | 1,2 proc. GPM paramos lėšos |
| 2.1. uždavinys: Gerinti Lopšelio-darželio ugdymo sąlygas ir aplinką. |
| 2.1.1. Abiejų pastatų renovavimas | Bus parengti Lopšelio-darželio „Pasaka“ skyriaus „Eglutė“ pastatų ir aplinkos kapitalinio remonto projektai. Bus parengtas Kretingos lopšelio-darželio „Pasaka“ pastato ir aplinkos modernizavimo projektas.  | 2021-2025 m. | Savivaldybės biudžeto lėšos | Pagal sudarytas projektų sąmatas | - | - | - |
| 2.1.2. Lauko įrenginių atnaujinimas  | Pastatyti trūkstami įrenginiai žaidimų aikštelėse. Išklota saugi danga. | 2021-2025 m. | Savivaldybės biudžeto lėšos, 1,2 proc. GPM paramos lėšos | 5270 | - | - | 3000 |
| 2.1.3. Naujausių technologijų ir priemonių įsigijimas | Įrengtos erdvės interaktyviam vaikų ugdymui, nupirktos tam skirtos priemonės. | 2021-2025 m. | Mokymo lėšos | - | 5000 | - | - |

# 6. LOPŠELIO-DARŽELIO LĖŠŲ POREIKIS PRIEMONĖMS ĮGYVENDINTI

|  |  |
| --- | --- |
| Ekonominės klasifikacijos grupės | Lėšų poreikis biudžetiniams metams (tūkst.eurų) |
| 2021 m. | 2022m. | 2023 m. | 2024 m. | 2025 m. |
| Savivaldybės biudžeto lėšos savarankiškoms funkcijoms vykdyti (SB) | 394,0 | 404,0 | 410,0 | 420,0 | 430,0 |
| Mokymo lėšos (VB) | 190,0 | 200,0 | 205,0 | 210,0 | 215,0 |
| Biudžetinių įstaigų pajamos (Spec.) | 67,5 | 68,0 | 69,0 | 70,0 | 71,0 |
| Kiti finansavimo šaltiniai (Kt) | 1,5 | 1,6 | 1,7 | 1,8 | 1,9 |

#

# **7. PLANO STEBĖSENOS SISTEMA**

Strateginio plano stebėsena atliekama viso proceso metu ir visais lygiais. Strateginio planavimo grupė pristato strateginio plano įgyvendinimo rezultatus bendruomenei. Tokiu būdu bendruomenė turi galimybę stebėti ir vertinti, kaip įgyvendinami strateginiai tikslai, ir teikti siūlymus bei pageidavimus. Direktorius ir direktoriaus pavaduotojas ugdymui stebi ir įvertina, ar įgyvendinami strateginiai tikslai ir programos, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina strateginius planus.

Strateginio plano stebėsenos grupė posėdžiauja kartą metuose. Sausio mėnesį vyksta praėjusių metų veiklos ataskaitos analizė, kuri pateikiama bendruomenei. Analizės duomenys fiksuojami strateginio plano stebėsenos grupės sudarytoje lentelėje (žr. lentelę).

|  |  |  |  |  |
| --- | --- | --- | --- | --- |
| Eil. Nr. | Prioritetinė kryptis, tikslas  | Indikatorių apibrėžimas | Indikatoriaus reikšmės | Pastabos |
| Buvusi situacija   | Buvo planuojama | Dabartinė situacija  |

\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  |  |
|  |  |